Page:Scottish minstrel (3).pdf/6

 116

0, TIBBIE, I HAE SEEN THE DAY.

Words by Burs. Air_"Invercauld's Reel." Keynote G.

0, TIBBIE, I hae seen the day

Ye wadna been sae shy;

For lack o' gear ye lightly me,

But troth I carena by.

Yestreen I met you on the moor,

Ye spak' na, but gaed by like stoure,

Ye gock at me because I'm poor,

But feint a hair care I.

0, Tibbie, &c.

I doubt na, lass, but ye may think,

Because ye hae the name o' clink,

That ye can please me at a wink,

Whene'er ye like to try.

O, Tibbie, &c.

But sorrow tak' him that's sae mean,

Although his pouch o' coin were clean,

Wha follows ony saucy queen,

That looks sae proud and high.

O, Tibbie, &c.

Although a lad were e'er sae smart,

If that he want the yellow dirt.

Ye'll cast your head anither airt,

And answer him fu' dry.

0, Tibbie, &c.

But if he hae the name o'gear,

Ye'll fasten to him like a brier,

Tho' hardly he, for sense or lear,

Be better than the kye.

0, Tibbie, &c.

But, Tibbie, lass, tak' my advice, -

Your daddie's gear makes you sae nice,

The deil a ane wad speir your price,

Were ye as poor as I.

0, Tibbie, &c.

There lives a lass in yonder park,

I wadna gie her in her sark,

For thee, wi' a' thy thousand mark

Ye need na look sae high.

0, Tibbie, &c.